
Može li se konzumirati meso koje zakolje žena?


* 
* 
* 
* 
* 
* 
* 

 
Može li se konzumirati meso koje zakolje žena?

Njeno se klanje smatra ispravnim ako spomene Allahovo ime i oštrim predmetom presječe vratne žile, dušnik i jednjak. Imam Ibn Abdulberr smatra da to mišljenje zastupa većina učenjaka, između ostalih četiri imama. (Vidjeti: *Et-Temhid*, 16/128, i *Fethul-Bari*, 9/632.) Dakle, ovo je stav apsolutne većine islamskih učenjaka, a neki spominju čak i konsenzus po ovom pitanju. (Vidjeti: *El-Idžma*, str. 79, *El-Muhalla*, 7/453, *Et-Temhid*, 16/128, *El-Havil-kebir*, 15/92, *Šerhul-Buhari*, 5/412 od Ibn Bettala, *El-Mugni*, 9/320, *El-Ihtijar*, 5/462, *El-Medžmua*, 9/86, *El-Ialam*, 10/185, *El-Ikna*, 2/955, 958, *Fethul-Bari*, 9/632, *Umdetul-kari*, 12/133.)


Ka‘b b. Malik pripovijedao je da je njegova pastirka primijetila ovcu da umire, pa je razbila kamen i zaklala je. Kada je Ka‘b obavijestio Poslanika, ﷺ, u vezi s tim, dopustio je konzumiranje tog mesa. (Buharija, 5504.) S tim u vezi nema razlike između žene koja se nalazi u čistom periodu i žene u mjesečnom ciklusu, odnosno postporođajnom periodu. (Vidjeti: *El-Muhalla*, 7/453, *El-Havil-kebir*, 15/92, *El-Ialam*, 10/185, *Mevahibul-Dželil*, 4/313, i *El-Ikna*, 2/958.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


